สรชัด สุจิตต์

สรชัด สุจิตต์ (, เกิดวันที่ 25 มิถุนายน พ.ศ. 2516) เป็นสมาชิกสภาผู้แทนราษฎรจังหวัดสุพรรณบุรี เขต 1 สังกัดพรรคชาติไทยพัฒนา 3 สมัย

ประวัติ 
นายสรชัด เกิดเมื่อวันที่ 25 มิถุนายน พ.ศ. 2516  เป็นบุตรของนายสมชาย และนางรัชนี สุจิตต์ สำเร็จการศึกษาปริญญาตรี จากหลักสูตรบริหารธุรกิจบัณฑิต สาขาการจัดการเชิงปริมาณ และปริญญาโท หลักสูตรบริหารธุรกิจมหาบัณฑิต สาขาการจัดการ คณะพาณิชยศาสตร์และการบัญชี จุฬาลงกรณ์มหาวิทยาลัยดุษฎีบัณฑิต สาขานวัตกรรมการสื่อสารทางการเมืองและการปกครองท้องถิ่น มหาวิทยาลัยสุโขทัยธรรมาธิราช

ด้านชีวิตครอบครัว สมรสกับนางวิภากร สุจิตต์  ที่ปรึกษานายกองค์การบริหารส่วนจังหวัดสุพรรณบุรี มีธิดา 1 คนได้แก่ นางสาวสริภา สุจิตต์

งานการเมือง 
นายสรชัด เริ่มเข้าสู่เส้นทางการเมือง โดยเริ่มจากการเมืองท้องถิ่น ด้วยการเป็นรองประธานสภาและสมาชิกสภาองค์การบริหารส่วนจังหวัดสุพรรณบุรี 2 สมัย

ต่อมาได้เข้าสู่การเมืองระดับชาติ ได้ลงสมัครเป็นสมาชิกสภาผู้แทนราษฎรจังหวัดสุพรรณบุรี เขต 1 ในนามพรรคชาติไทยพัฒนา โดยได้รับการเลือกตั้ง 3 สมัย คือในปี พ.ศ. 2554, พ.ศ. 2562 และปี พ.ศ. 2566

สมาชิกสภาผู้แทนราษฎร 
นายสรชัด สุจิตต์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสุพรรณบุรี สังกัดพรรคชาติไทยพัฒนา
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสุพรรณบุรี สังกัดพรรคชาติไทยพัฒนา
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสุพรรณบุรี สังกัดพรรคชาติไทยพัฒนา

เครื่องราชอิสริยาภรณ์

อ้างอิง 

บุคคลที่ยังมีชีวิตอยู่
บุคคลจากจังหวัดสุพรรณบุรี
นักการเมืองไทย
สมาชิกสภาผู้แทนราษฎรจังหวัดสุพรรณบุรี
ผู้ดำรงตำแหน่งทางการเมืองท้องถิ่นในประเทศไทย
พรรคชาติไทยพัฒนา
นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.